*Proiect*

GUVERNUL REPUBLICII MOLDOVA

**H O T Ă R Î R E**

**cu privire la transmiterea unei întreprinderi de stat**

**nr. \_\_\_\_\_din \_\_\_\_\_\_\_\_\_\_\_\_\_\_\_\_ 2017**

În temeiul art.6 alin.(1) lit.a1) din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, Guvernul

**HOTĂRĂŞTE:**

**1**. Se transmite, în termen de o lună, din administrarea Ministerului Apărării în administrarea Ministerului Economiei Întreprinderea de Stat “Aeroportul Internaţional Mărculeşti”.

2. Ministerul Economiei va exercita funcţiile de fondator al Întreprinderii de Stat “Aeroportul Internaţional Mărculeşti” şi va asigura operarea modificărilor necesare în documentele de constituire, conform legislaţiei în vigoare.

3. Transmiterea întreprinderii se va efectua conform prevederilor Regulamentului cu privire la modul de transmitere a întreprinderilor, organizaţiilor, instituţiilor de stat, a subdiviziunilor lor, clădirilor, construcţiilor, mijloacelor fixe şi altor active, aprobat prin Hotărîrea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art.2), cu modificările şi completările ulterioare.

4. Anexa nr.5 la Hotărîrea Guvernului nr.690 din 13 noiembrie 2009 se completează cu poziţia ”Întreprinderea de Stat “Aeroportul Internaţional Mărculeşti””.

|  |  |
| --- | --- |
| **PRIM-MINISTRU** | **Pavel Filip**  |
| **Contrasemnează:**  |  |
| **Viceprim-ministru,** **ministrul economiei** | **Octavian CALMÎC** |